湯道衡

湯道衡  ， 字平子 ， 別號參予 ， 直隸鎮江府丹陽縣軍籍 。 父湯三才 ， 著有 《 禮記新義 》 三十卷 。 萬曆四十四年 （ 1616年 ） 丙辰科進士 ， 擢戶部主事 ， 管理太倉銀庫 ， 出知南昌府 ， 天啓三年以失銀被逮下獄 ， 後以無確證得釋 。 補歸德府同知 ， 改東昌府知府 ， 所至有惠政 。 擢山東武德道 ， 崇禎四年六月 ， 升山東提學副使 。 禮部考覈第一 ， 升右僉都御史 ， 巡撫甘肅 ， 以軍功蔭一子世襲錦衣衛百戶 。 母老乞歸 ， 卒 。 衡有吏才 ， 能治繁劇 ， 在南昌 ， 㕔事前爲屋數楹 ， 令訟者居之 ， 一宿而決 。 著有 《 禮記纂注 》 。